kardosdrur/scandi-wiki huggingface dataset:
Flerdimensional normalfordeling

Indenfor sandsynlighedsregning og statistik er en flerdimensional normalfordeling, multivariabel normalfordeling eller flerdimensional gaussisk fordeling en generalisering af den éndimensionale normalfordeling til et højere antal dimensioner. Én definition er at en tilfældig vektor siges at være k-dimensional normalfordelt hvis enhver linearkombination af dens k komponenter er (éndimensionalt) normalfordelt. Dens vigtighed stammer hovedsageligt fra den flerdimensionale centrale grænseværdisætning. Flerdimensionale normalfordelinger bruges ofte til at beskrive, eller i det mindste approksimere, enhver mulig mængde af korrelationer mellem reelle stokastiske variable, som grupperer sig omkring et gennemsnit.

Den flerdimensionale normalfordeling spiller en vigtig rolle indenfor statistisk teori. På trods af den komplicerede matematiske form har tæthedsfunktionen for en flerdimensional normalfordelt stokastisk variabel således nogle pæne geometriske egenskaber.

Et specialtilfælde af den flerdimensionale normalfordeling er den todimensionale normalfordeling.

Kilder 

Sandsynlighedsfordelinger
Alsou

Alsu Ralifovna Abramova (Safina) (, født 27. juni 1983 i Bugulma, Republikken Tatarstan, Sovjetunionen]) er en russisk sanger, som repræsenterede Rusland ved Eurovision Song Contest 2000 med sangen "Solo".

Eksterne henvisninger 
 

Deltagere ved Eurovision Song Contest 2000
Ruslands Eurovision Song Contest-deltagere
Sangere fra Rusland
Personer fra Republikken Tatarstan
Geoff James Nugent

Geoff James Nugent (født 14. februar 1977), bedre kendt som Jim Jefferies, er en australsk stand up-komiker, politisk kommentator, skuespiller og forfatter. Han er vært for The Jim Jefferies Show på Comedy Central.

Opvækst 
Geoff blev født og voksede op i Sydney, Australien. Han startede comedy med stage-navnet Jim Jefferies, men senere ændrede han det til Jim Jefferies. Hans far var kabinetmager og vedligeholdelsesarbejder. Han mor var lærervikar.

Film

Tv

Eksterne henvisninger 
 

Standupkomikere
Komikere fra Australien
Personer fra Sydney
Multivariat analyse

Inden for sandsynlighedsregning og statistik er multivariat analyse et begreb der bruges om metoder til at undersøge flere egenskaber der observeres på samme datagrundlag.

Multivariat analyse inkluderer:
 design af kapacitet (også kendt som kapacitetsbaseret design)
 invers design, hvor enhver variabel kan behandles som en uafhængig variabel
 Analyse af Alternativer, et udvalg af koncepter til at opfylde en kundes behov
 analyse af koncepter i forhold til at ændre scenarier
 identifikation af kritiske design-drivere og korrelation af hierakisk niveauer

Sandsynlighedsregning
Statistik
Hereward the Wake

Hereward the Wake (udtalt /ˈhɛrɪwəd/) (c. 1035 – ca. 1072), (også kendt som Hereward the Outlaw eller Hereward the Exile) var en angelsaksisk adelsmand og leder af et lokalt oprør under den normanniske erobring af England. Hans base, hvorfra han ledte oprøret mod normannerne, lå på Isle of Ely i East Anglia. Ifølge legenden flakkede han om i the Fens, som dækkede North Cambridgeshire, Southern Lincolnshire og West Norfolk, hvor han ledede en populær opposition til Vilhelm Erobreren.

Hereward var et oldengelsk navn, der består af here, "hær" og ward "vagt" (beslægtet med det oldhøjtyske navn Heriwart).  Tilnavnet "the Wake" kendes fra 1300-tallet og betyder "den vagtsomme" eller er afledt af den angelnormanniske Wake-familie som senere hævdede at nedstamme fra ham.

Referencer

Eksterne henvisninger 

 
Hereward the Wake — English translation of Gesta Herewardi at River Campus Libraries, University of Rochester
Charles Kingsley, Hereward, the Last of the English, 1865, at Project Gutenburg
David Roffe, Hereward 'the Wake' and the Barony of Bourne: a Reassessment of a Fenland Legend, an academic article, pub. 1994
Geoff Boxell  "Hereward the Wake"
BBC documentary on Hereward (streaming audio)

Personer fra England
Personer fra middelalderen
Ib Friis

Ib Friis (født 12. januar 1945) er en dansk professor i botanik på Statens Naturhistoriske Museum, Københavns Universitet. Han har hovedsageligt forsket i taksonomien af tropiske planter i Nælde-familien og relaterede familie, flora og vegetation i Afrika syd for Sahara, med særlig ekspertise om flora og vegetation på Afrikas Horn, botanisk nomenklatur, og opdagelseshistorie af planteverdenen i troperne. Friis er medlem af Videnskabernes Selskab.

Standarden for forfatterens forkortelse er Friis, som bruges til at indikere denne person som autornavn ved botanisk navn.

Referencer

Botanikere fra Danmark
Professorer fra Københavns Universitet
Personer i Kraks Blå Bog
Alstad Station

Alstad Station (Alstad holdeplass) var en jernbanestation på Nordlandsbanen, der lå nord for bygden Skatval i Stjørdal kommune i Norge.

Ved åbningen af Hell–Sunnanbanen, nu en del af Nordlandsbanen, 29. oktober 1902, blev der etableret et krydsningsspor ved Alstad. I 1904 blev der etableret et trinbræt 50 meter nord for krydsningssporet, hvor der blev stoppet i perioder for lystrejsende til Steinvikholm. Trinbrættet blev gjort fast omkring 1935. Krydsningssporet blev nedlagt omkring 1972. Betjeningen med persontog ophørte 23. maj 1993, og 1. september 1993 blev stationen nedlagt.

Litteratur

Eksterne henvisninger 

Stationer på Nordlandsbanen
Jernbanestationer i Trøndelag
Nedlagte jernbanestationer i Norge
Etableret i 1904
Ophørt i 1993
Sandferhus Station

Sandferhus Station (Sandferhus holdeplass) var en jernbanestation på Nordlandsbanen, der lå ved Værnes i Stjørdal kommune i Norge.

Stationen åbnede som trinbræt 1. juli 1953. Oprindeligt hed den Sandfærhus, men den skiftede navn til Sandferhus i november 1954. Betjeningen med persontog ophørte 29. maj 1988, og 28. maj 1989 blev stationen nedlagt.

Litteratur

Eksterne henvisninger 

Stationer på Nordlandsbanen
Jernbanestationer i Trøndelag
Nedlagte jernbanestationer i Norge
Etableret i 1953
Ophørt i 1989
Fægtning under sommer-OL 2020

Fægtning under Sommer-OL 2020 blev afviklet i Makuhari Messe Hall B, som ligger i Tokyo Bay zonen fra 25. juli – 2. august.

Turneringsformat 

I hver af de seks individuelle konkurrencer (begge køn) er der ca. 34 fægtere (fleuret, kårde og sabel). Konkurrencerne bliver afviklet som cup-system og medaljerne bliver afgjort i en finale og en kamp om bronzemedaljerne. Der fægtes i hver kamp til den ene fægter har fået 15 touché (træffere) ind hos modstanderen. I de seks holdkonkurrencer, med otte hold, fægtes efter samme system, dog lægges de tre fægtere resultater sammen og det vindende hold er det med flest opnåede touché.

Den olympiske turnering

Herrer fleuret individuelt

Herrer fleuret hold

Herrer kårde individuelt

Herrer kårde hold

Herrer sabel individuelt

Herrer sabel hold

Damer fleuret individuelt

Damer fleuret hold

Damer kårde individuelt

Damer kårde hold

Damer sabel individuelt

Damer sabel hold

Medaljefordeling

Medaljetabel

Mænd

Damer

Referencer

Eksterne henvisninger 
 https://tokyo2020.org/en/games/sport/olympic/fencing/ 
 http://www.pzszerm.pl/static/domain/files/others/136/136/13693_10._tokyo_2020_-_qualification_system_-_fencing_-_ang.pdf 

 
Sportsgrene under sommer-OL 2020
Kari Hotakainen

Kari Hotakainen (født 9. januar 1957 i Pori i Finland) er en finsk skønlitterær forfatter. Han debuterede som lyriker, men slog igennem i Danmark efter han fik Nordisk Råds Litteraturpris i 2004 for sin roman Hjemmefronten.

Han har udgivet romaner, digte og børnebøger, og har skrevet teaterstykker og radiospil. En del af hans bøger er oversat til dansk, efter at han blev kendt ud over Finlands grænser, da han fik Nordisk Råds Litteraturpris. Hans bøger er oversat til over 20 sprog.

Hans romaner handler ofte om den moderne mands udfordringer i det moderne, ikkereligiøse velfærdssamfund, som han beskriver i en humoristisk, satirisk og underspillet tone. Hans sprog og univers er sammenligneligt med samtidige forfattere som danske Erling Jepsen og norske Erlend Loe, med deres beskrivelser af relationer mellem kønnene og den moderne mands muligheder, kriser og udfordringer.

Ud over Nordisk Råds Litteraturpris har han også modtaget mange andre litterære hædersbevisninger.

Bibliografi 

 1982 Harmittavat takaiskut, (digte)
 1985 Kuka pelkää mustaa miestä, (digte)
 1987 Hot, (digte)
 1988 Runokirja, (digte)
 1990 Lastenkirja, (børnebog)
 1991 Buster Keaton: elämä ja teot. (Romanbiografi)
 1993 Bronks, (roman)
 1995 Syntisäkki, (roman)
 1997 Pariskunta, pukki ja pieni mies, (roman)
 1997 Klassikko, (roman)
 1997 Ritva, (børnebog)
 1999 Sydänkohtauksia, eli kuinka tehtiin Kummisetä, (roman)
 2000 Kalikkakasa, (digte)
 2000 Näytän hyvältä ilman paitaa, (børnebog)
 2004 Juoksuhaudantie, (roman). På dansk: Hjemmefronten (2004). Filmatiseret af Veikko Aaltonen samme år.
 2004 Iisakin kirkko, (roman). På dansk: Isaak-katedralen, (2006)
 2008 Huolimattomat, (Roman). På dansk: De uberørte, (2008)
 2009 Ihmisen osa, (roman). På dansk: Eftermæle, (2011)
 2011 Jumalan sana, (roman). På dansk: Guds ord. (2013)
 2013 Luonnon laki, (roman). På dansk: Naturens lov (2016)
 2013 Henkireikä, (roman) – På dansk: Åndehul (2017)

Priser 
 
 Kalevi Jäntii Prisen, 1989.
 Savoniaprisen, 1993.
 “Tak for bogen medaljen”, 1998. Topeliusprisen, 2000.
 Finlandia-prisen, 2002.
 Nordisk Råds Litteraturpris, 2004, for Hjemmefronten.
 Nordisk Dramatikerpris, 2006.
 Runebergprisen, 2010, for Eftermæle
 

Forfattere fra Finland
Modtagere af Nordisk Råds Litteraturpris
Absalon Taranger

Absalon Taranger (født 10. august 1858 i Sund i Hordaland, død 20. november 1930) var en norsk retshistoriker.

Priser 
Taranger var medlem af Videnskabsselskabet i Kristiania fra 1902 og Hon. Life Member of the Viking Club i London fra 1906 . Samme år blev han udnævnt til æresdoktor ved universitetet i Aberdeen.

Værker 
 Om Betydningen av Herad og Herads-Kirkja i de ældre Kristenretter (1887)
 De Norske Perlefiskerier i Ældre Tid (1889)
 Den angelsaksiske kirkes indflydelse paa den norske (1890)
 Fremstilling af de Haalogalandske almenningers retslige stilling (1892)
 Udsigt over den norske rets historie (1898–1907)
 Norsk samfundslære til skolebrug (1902–03)
 Lærebok i norsk familieret (1911)
 Norges historie fremstillet for det norske folk
 Tidsrummet 1309–1442 (1915)
 Tidsrummet 1443–1537 (1917)
 Norwegische Bürgerkunde: Verfassung und Verwaltung (1925)
 Norsk familierett (1926)
 Inntrykk fra America (1927)
 Trondheimens forfatningshistorie (1929)

Litteratur 
 , bind XXIII, s. 91; København: J. H. Schultz

Kilder 
Artiklen er helt eller delvis oversat fra Wikipedia på norsk

Eksterne henvisninger 
 Publikationer af Absalon Taranger i BIBSYS
 Digitalt tilgængeligt indhold hos Nasjonalbiblioteket: Taranger, Absalon

Retshistorikere
Historikere fra Norge
Round Table

Round Table  er et netværk for unge mænd mellen 20 og 40 år, der udspringer fra Rotary club tilbage i 1927 i England. Idéen til Round Table blev skabt af den unge bager, Louis Marchesi, som ønske at etablere et netværk, hvor unge mænd kunne mødes og udveksle erfaringer og tanker uden at være undergivet ældre menneskers påvirkning. 

Foreningen motto er "adapt, adopt, improve", der sammen med foreningens navn, Round Table, kommer fra en tale, som den daværende Prince of Wales holdt i 1927 ved åbningen af en industrimesse i Birmingham. Her sagde han blandt andet: „The young business and professional men of this country must get together ROUND the TABLE, ADOPT (tilegne) methods that proves so sound in the past, ADAPT (tillempe) them to the changing needs of the times and, whenever possible, IMPROVE (forbedre) them“.

Den første lokale afdeling af Round Table blev etableret den 14. marts 1927, hvor Louis Marchesi samlede 90 unge forretningsfolk i Suckling House i Norwich.

Danmark var det første land udenfor England, hvor der blev stiftet en afdeling. Dette skete den 5. marts 1936, hvor RT1 København blev stiftet med et medlemstal på 15. Der er i dag 129 aktive klubber i Danmark fordelt i hele landet, der hver har mellem 15 og 25 medlemmer.

Referencer 

Foreninger fra Storbritannien
Etableret i 1927
Brummen (Nederlandene)

Brummen er en kommune i den nederlandske provins Gelderland. Kommunen har 20.750 indbyggere og dækker et areal på 85,05 km² (1,03 km² vand). Den vigtigste landsby er Brummen, den største by i hensyn til befolkningstal er Eerbeek.

Beliggenhed 
Landsbyen Brummen er beliggende mellem Zutphen og Dieren, inden for en kort afstand til floden IJssel. Over floden IJssel er en Færgeforbindelse til den lille by Bronkhorst.

Andre landsbyer 
Broek, Cortenoever, Empe, Hall, Leuvenheim, Oeken, Tonden og Voorstonden.

Venskabsbysamarbejde 
  Koriyama (Japan), siden 25. juni 1988
  Krotoszyn (Polen), siden 1989

Omkringliggende kommuner

Noter

Eksterne link 

 Hjemmesiden kommune Brummen

Kommuner i Gelderland
Jackie McGrory

John "Jackie" McGrory (født 15. november 1941, død 12. oktober 2004) var en skotsk fodboldspiller (midterforsvarer).

På klubplan tilbragte McGrory hele sin aktive karriere, fra 1960 til 1973, hos Kilmarnock F.C. Her var han i 1965 med til at sikre klubben dets hidtil eneste skotske mesterskab nogensinde.

McGrory spillede desuden tre kampe for Skotlands landshold, som han debuterede for 21. oktober 1964 i en VM-kvalifikationskamp på hjemmebane mod Finland.

Titler 
Skotsk mesterskab
 1965 med Kilmarnock

Referencer

Eksterne henvisninger 

Fodboldspillere fra Skotland
Fodboldspillere fra Kilmarnock F.C.
Scott Dobie

Robert Scott Dobie (født 10. oktober 1978 i Workington, England) er en skotsk tidligere fodboldspiller (angriber).

Dobie tilbragte det meste af sin karriere i engelsk fodbold, hvor han blandt andet repræsenterede West Bromwich Albion, Nottingham Forest og Carlisle. Han stoppede sin karriere i 2012.

For Skotlands landshold spillede Dobie seks kampe og scorede ét mål. Han debuterede for holdet 16. maj 2002 i en venskabskamp mod Sydkorea.

Referencer

Eksterne henvisninger 

Fodboldspillere fra Skotland
Fodboldspillere fra Carlisle United F.C.
Fodboldspillere fra Nottingham Forest F.C.
Fodboldspillere fra Clydebank F.C.
Fodboldspillere fra York City F.C.
Fodboldspillere fra West Bromwich Albion F.C.
Fodboldspillere fra Millwall F.C.
Fodboldspillere fra St. Johnstone F.C.
Fodboldspillere fra Bradford City A.F.C.
Gary McSwegan

Gary John McSwegan (født 24. september 1970 i Glasgow, Skotland) er en skotsk tidligere fodboldspiller (angriber).

På klubplan tilbragte McSwegan størstedelen af sin karriere i hjemlandet, hvor han blandt andet spillede for Rangers, Dundee United, Hearts og Kilmarnock. Han havde også ophold i England hos Notts County, Luton og Barnsley.

McSwegan spillede desuden to kampe og scorede ét mål for Skotlands landshold, to EM-kvalifikationskampe i oktober 1999 mod henholdsvis Bosnien og Litauen.

Referencer

Eksterne henvisninger 

Fodboldspillere fra Skotland
Fodboldspillere fra Barnsley F.C.
Fodboldspillere fra Notts County F.C.
Fodboldspillere fra Luton Town F.C.
Fodboldspillere fra Dundee United F.C.
Fodboldspillere fra Rangers F.C.
Fodboldspillere fra Kilmarnock F.C.
Fodboldspillere fra Heart of Midlothian F.C.
Fodboldspillere fra Ross County F.C.
Fodboldspillere fra Clyde F.C.
Fodboldspillere fra Inverness Caledonian Thistle F.C.
Personer fra Glasgow
Morten og Peter

Morten Jensen (11. november 1976 – 8. maj 2018) og Peter Palland er to danske tv-personligheder, ofte blot kaldet Morten og Peter. De blev kendt i TV 2-dokumentaren Er jeg da helt gak, mor? skabt af Nick Horup i 1991. Morten og Peter er født med Downs syndrom.

Tv-optrædener
Er jeg da helt gak, mor? (1991)
Er jeg stadig gak gak, mor? (1995)
Ikke helt gak! (2000)
Morten og Peter vender tilbage (2002)
Morten og Peter i Dublin (2003)
Gak gak i køkkenet (2006)
Morten og Peter - stjernerne på vej (2013)

Kilder

Tv-personligheder fra Danmark
Duoer
Owen Archdeacon

Owen Duncan Archdeacon (født 4. marts 1966 i Greenock, Skotland) er en skotsk tidligere fodboldspiller (midtbane).

Archdeacons karriere blev tilbragt henholdsvis i hjemlandet, hvor han repræsenterede Celtic og Greenock Morton, samt i England hvor han spillede for Carlisle og Barnsley. Hos Celtic var han i 1986 med til at vinde det skotske mesterskab.

Archdeacon nåede aldrig at spille en kamp for Skotlands A-landshold, men spillede i 1986 en enkelt kamp for landets U/21-landshold.

Titler 
Skotsk mesterskab
 1986 med Celtic

Referencer

Eksterne henvisninger 

Fodboldspillere fra Skotland
Fodboldspillere fra Celtic F.C.
Fodboldspillere fra Greenock Morton F.C.
Fodboldspillere fra Barnsley F.C.
Fodboldspillere fra Carlisle United F.C.
Personer fra Greenock
Ken Malcolm

Kenneth "Ken" Campbell Malcolm (født 25. juli 1926, død 23. maj 2006) var en skotsk fodboldspiller (forsvarer).

Malcolm startede sin karriere i hjemlandet hos Arbroath, hvor han spillede frem til 1954, hvor han skiftede til engelske Ipswich Town. Her var han i 1962 med til at sikre klubben dets hidtil eneste engelske mesterskab. Han stoppede karrieren året efter.

Titler 
Engelsk mesteskab
 1962 med Ipswich Town

Referencer

Eksterne henvisninger 

Fodboldspillere fra Skotland
Fodboldspillere fra Ipswich Town F.C.
Personer fra Aberdeen
Akustisk efterretning

Akustisk efterretning (engelsk: acoustical intelligence, forkortet ACOUSTINT eller ACINT) er en teknisk efterretningsdisciplin hvor man indhenter og analyserer akustiske fænomener i vand. ACINT er en underdisciplin af MASINT (Measurement and Signature Intelligence).

I ACINT benyttes to forskellige teknikker; bredbånd- og smalbåndsanalyse. Disse teknikker benyttes til at analysere akustiske signaturer indhentet ved hjælp af passiv sonar. En akustisk signaturer kan stamme fra en biologisk kontakt (eksempelvis en hval), et skib eller en undervandsbåd. Bredbåndsanalyse benytter et stort frekvensbånd til at se støjen fra et mål i dets helhed. I en smalbåndsanalyse undersøges de mere specifikke karakteristika i de indhentede data langt mere detaljeret. Smalbåndsanalyse har langt højere detaljegrad end bredbåndsanalyse, men som navnet antyder er kun muligt at analysere mindre frekvensområder.

Bredbåndsanalyse er nyttigt til identifikationen af fartøjer på lang afstand hvorimod smalbåndsanalyse er bedre til at identificere skibstypen og ofte endda selve fartøjet ved navn. At identificere skibstypen kan eksempelvis indebære indledningsvis at differentiere mellem handelsskibe, undervandsbåde eller krigsskibe og efterfølgende kunne klassificere selve skibsklassen. 

En smalbåndsanalyse eksempelvis afgøre hvorvidt et mål har en eller flere skrueakser, hvor mange skrueblade der er på hver skrue og samt karakterisere andre lyde som udbredes i vandet fra fartøjet. Disse lyde kan blandt andet bestå af utilsigtede harmoniske rystelser i målet fra dets elektriske apparater, gearingen mellem aksel og maskine eller antallet af tænder i gearets tandhjul.

Atomdrevne fartøjer er udstyret med kølepumper til reaktoren og typisk også en dampturbine hvor man kan opfange pumpefrekvenser. Det er muligt for ACINT-operatører at bestemme hvor mange tandhjul, gearing og tandhjulstænder der bliver benyttet i hele kæden fra motoren hele vejen ud til fartøjets skrue. Disse karakteristika er typisk unikke for en enkelt skibsklasse. Konstruktionsfejl i større og mindre grad på de førnævnte komponenter kan endvidere ofte betyde at hvert enkelt skib har en helt unik akustisk signatur som kan identificere den enkelte platform på lang afstand.

Se også 
 Sonar

Referencer 

Efterretning
Akustik
Bobby Seith

Robert "Bobby" Seith (født 9. marts 1932 i Coatbridge, Skotland) er en skotsk tidligere fodboldspiller (højre half) og senere -træner.

Seith startede sin seniorkarriere i engelsk fodbold, hvor han frem til 1960 repræsenterede Burnley. I sin sidste sæson i klubben var han med til at vinde det engelske mesterskab. Herefter skiftede han til Dundee F.C. i hjemlandet, hvor han spillede de sidste fem år af sin karriere og hjalp klubben til det skotske mesterskab i 1962.

Efter at have afsluttet sin aktive karriere fungerede Seith i en årrække som manager, først for Preston North End i England, og efterfølgende for Edinburgh-storklubben Hearts.

Titler 
Engelsk mesterskab
 1960 med Burnley

Skotsk mesterskab
 1962 med Dundee F.C.

Referencer

Eksterne henvisninger 

Fodboldspillere fra Skotland
Fodboldspillere fra Burnley F.C.
Fodboldspillere fra Dundee F.C.
Fodboldtrænere fra Skotland
Malcolm Finlayson

Malcolm Finlayson (født 14. juni 1930, død 26. november 2014) var en skotsk fodboldspiller (målmand).

Finlayson tilbragte hele sin 16 år lange karriere i England, hvor han repræsenterede Millwall og Wolverhampton. Hos Wolverhampton var han en del af klubbens storhedstid, og var med til at vinde to engelske mesterskaber og én FA Cup-titel.

Titler 
Engelsk mesterskab
 1958 og 1959 med Wolverhampton

FA Cup
 1960 med Wolverhampton

Referencer

Eksterne henvisninger 

Fodboldspillere fra Skotland
Fodboldspillere fra Millwall F.C.
Fodboldspillere fra Wolverhampton Wanderers F.C.
Alba August

Alba Adèle August (født 6. juni 1993) er en dansk-svensk skuespiller og sanger.

Karriere 
August debuterede i en lille rolle i faderens En sang for Martin (2001). Efter teaterlinjen på Södra Latins gymnasium startede hun i 2014 skuespillerstudier på Den Danske Scenekunstskole i København og har også studeret filmproduktion på Malmø universitet.

I 2013 spillede hun hovedrollen som voldtægtsofferet Selinda i William Olssons Förtroligheten. Avisen Expressen roste hende og kaldte hende en "riktigt fynd" og skrev, at hun spillede sin karakter med en naturlighed, som burde få hele bestyrelsen til at løbe efter hende". Også Aftonbladet roste hendes indsats.

I efteråret 2016 medvirkede hun i en teater version af Fassbinders Petra von Kants bitre tårer på Malmö stadsteater. I den danske tv-serie Gidseltagningen (2017) var hun et gidsel i den Københavnske metro. Hun spiller hovedrollen som den unge Astrid Lindgren i den svensk-danske spillefilm Unge Astrid (2018).. Hun kan ses i hovedrollen som Simone Andersen i Netflix' internet tv-serie The Rain som er Netflix' første serie der er skrevet, produceret og optaget i Danmark.

Privat 
Hun er datter af instruktør Bille August og skuespiller og instruktør Pernilla August.

Filmografi

Film

Tv-serier

Henvisninger

Kilder 
 Artiklen er helt eller delvis oversat fra Wikipedia på svensk

Eksterne henvisninger 

 
 
 Alba August  på Agentfirman.com

Personer fra København
Skuespillere fra Danmark
Skuespillere fra Sverige
Danskere i 2000-tallet
Svenskere i 2000-tallet
Samira Bensaïd

Samira Bensaïd (سميرة سعيد) er en marokkansk sanger, som repræsenterede Marokko ved Eurovision Song Contest 1980 med sangen "Bitaqat Hub".

Eksterne henvisninger 
 

Deltagere ved Eurovision Song Contest 1980
Marokkos Eurovision Song Contest-deltagere
Sangere fra Marokko
Sangere fra Egypten
Ralph Milne

Ralph Milne (født 13. maj 1961, død 6. september 2015) var en skotsk fodboldspiller (midtbane).

Milne tilbragte størstedelen af sin karriere hos Dundee United i sin fødeby, som han var tilknyttet i 11 sæsoner, frem til 1987. Han var i 1979 med til at vinde Liga Cuppen med klubben, efterfulgt af et skotsk mesterskab i 1983. Senere spillede han i engelsk fodbold, hvor han havde ophold hos Charlton, West Ham, Bristol City og Manchester United.

Milne led i mange år af alkoholisme og døde i 2015 i en alder af kun 54 år.

Titler 
Skotsk mesterskab
 1983 med Dundee United

Scottish League Cup
 1979 med Dundee United

Referencer

Eksterne henvisninger 

Fodboldspillere fra Skotland
Fodboldspillere fra Bristol City F.C.
Fodboldspillere fra Charlton Athletic F.C.
Fodboldspillere fra Manchester United F.C.
Fodboldspillere fra Dundee United F.C.
Fodboldspillere fra West Ham United F.C.
Personer fra Dundee